**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PRIEMONIŲ PATVIRTINIMO“**

 **PROJEKTO**

**1. Sprendimo projekto esmė, tikslai ir uždaviniai**.

Pagal Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalį Specialiosios programos priemones tvirtina savivaldybės taryba.

 **2. Projekto rengimo priežastys ir kuo remiantis parengtas sprendimo projektas.**

Projektas parengtas remiantis administracijos direktoriaus 2017-01-04 įsakymu Nr. AD1-58 „Dėl komisijos priemonėms, finansuojamoms iš savivaldybės aplinkos apsaugos rėmimo specialiosios programos, atrinkti sudarymo“ sudarytos komisijos pasitarimo 2022-01-17 protokolu Nr. ADM-29 (pridedama) bei Klaipėdos miesto savivaldybės 2022–2024 metų strateginiu veiklos planu.

 **3. Kokių rezultatų laukiama.**

Prognozuojama, kad 2022 m. į aplinkos apsaugos rėmimo specialiąją programą bus surinkta 630,0 tūkst. Eur, iš kurių 20 % (126,0 tūkst. Eur) privalome skirti sveikatos apsaugai. 2022-01-01 programos lėšų likutis yra 274,8 tūkst. Eur.

 2022 m. yra paskirstyta 778,8 tūkst. Eur devyniolikai aplinkosauginių priemonių įgyvendinti. Priemonių įgyvendinimo rodikliai pateikti kiekvienai priemonei. Pridedame papildomos informacijos dėl priemonės „Naujų ir esamų želdynų tvarkymas ir kūrimas“.

 **4. Sprendimo projekto rengimo metu gauti specialistų vertinimai.**

Projektą derino Dokumentų valdymo, Finansų bei Teisės skyrių specialistai, mero pavaduotojas.

 **5. Išlaidų sąmatos, skaičiavimai, reikalingi pagrindimai ir paaiškinimai**.

 Sprendimui parengti skaičiavimai atlikti vadovaujantis administracijos padalinių pateikta medžiaga. Programos priemonių sąmata pateikiama sprendimo priede.

 **6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas. Naudojamos tik Programos lėšos.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA.

1. Komisijos priemonėms, finansuojamoms iš 2022 m. savivaldybės aplinkos apsaugos rėmimo specialiosios programos, atrinkti 2022-01-17 pasitarimo protokolas Nr. ADM-29 su priedu, 8 lapai;
2. Papildoma informacija dėl priemonės „Naujų ir esamų želdynų tvarkymas ir kūrimas“, 2 lapai.

Aplinkosaugos skyriaus vedėja Rasa Jievaitienė